《蓬州杜使君洪道屡称我于诸公闻之愧甚赋诗答谢之》
宋代·唐庚

去天一尺古蓬州，年来除守得胜流。渠家本是城南杜，诗律贤我三千筹。

如此才高却解事，入眼人才皆可意。他邑犹分刺史天，片言每为将军地。

故应怜我退无田，力相推挽令向前。傍人闻说皆抚掌，竹竿那使鲇鱼缘。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。